4. การประกอบธุรกิจแต่ละสายผลิตภัณฑ์

4.1 ลักษณะของผลิตภัณฑ์หรือบริการ

บริษัท ประกอบธุรกิจหลักในการให้บริการรักษาพยาบาลทางการแพทย์ครบทุกสาขา
โดยคณะแพทย์และบุคลากรทางการแพทย์ที่เชี่ยวชาญด้วยอุปกรณ์การรักษาที่ทันสมัย
บรรยากาศสถานที่และห้องพักที่สวยงาม สะดวกสบาย มีร้านค้า
ร้านอาหารที่อำนวยความสะดวกแก่ผู้ใช้บริการ มีบริการพิเศษนอกสถานที่อาทิ รถพยาบาลตลอด 24
ชั่วโมง บริการตรวจสุขภาพ บริการ Home Health Care

โดยมีรายละเอียดการบริการดังนี้

4.1.1 การบริการผู้ป่วยนอก

  ---------------------------- --------------------------- --------------
  แผนก                                                     จำนวนห้อง /
                                                           เตียง

  1. แผนกผู้ป่วยนอก                                           60 ห้อง

  - คลินิกอายุรกรรม               - คลินิกหู คอ จมูก              

  - คลินิกศัลยกรรม                - คลินิกโรคทางระบบประสาท      

  - คลินิกสูติ – นรีเวช             - คลินิกโรคระบบทางเดินหายใจ    

  - คลินิกกุมารเวช                - ศูนย์กระดูกและข้อ             

  - คลินิกวินิจฉัยก่อนคลอด           - ศูนย์อุบัติเหตุและฉุกเฉิน         

  - คลินิกเบาหวาน                - ศูนย์ทางเดินอาหาร            

  - คลินิกโรคระบบทางเดินปัสสาวะ    - ศูนย์รักษาผู้มีบุตรยาก           

  - คลินิกพัฒนาการเด็ก             - ศูนย์หัวใจ                   

  - คลินิกหลอดเลือดสมอง           - ศูนย์เลสิก                   

  - คลินิกจิตเวช                  - ศูนย์สมอง และกระดูกสันหลัง     

  - คลินิกจักษุวิทยา                - ศูนย์ผิวหนังและเลเซอร์         

  2. แผนกรังสีวิทยา                                           8 ห้อง

  3. ศูนย์ไตเทียม                                             20 เตียง

  4. แผนกเวชศาสตร์ฟื้นฟู                                       12 เตียง

  5. แผนกพยาธิวิทยา                                          4 ห้อง

  6. ศูนย์สุขภาพและอาชีวอนามัย                                  4 ห้อง

  7. ศูนย์ทันตกรรม                                            8 เตียง

  8. แผนกผู้ป่วยหนัก (ICU)                                     16 เตียง

  9. แผนกผู้ป่วยหนักหัวใจ (CCU)                                 4 เตียง

  10. แผนกทารกแรกเกิด                                       20 เตียง

  11. แผนกห้องคลอด                                          6 เตียง

  12. แผนกห้องผ่าตัด                                          4 เตียง
  ---------------------------- --------------------------- --------------

  4.1.2 การบริการผู้ป่วยใน

โรงพยาบาลวิภาวดี มีห้องพักสำหรับผู้ป่วยอายุรกรรม ศัลยกรรม กุมารเวชกรรม สูตินรีเวช
รวมทั้งสิ้น 230 เตียง

4.1.3 การบริการตรวจสุขภาพนอกสถานที่

นอกเหนือไปจากการตรวจสุขภาพในแผนกตรวจสุขภาพของโรงพยาบาลแล้ว โรงพยาบาลวิภาวดี
ยังให้บริการตรวจสุขภาพสถานที่ทำงานของลูกค้า โดยระบบการตรวจที่ทันสมัย
มีการลงทะเบียนด้วยระบบคอมพิวเตอร์ และใช้ระบบบาร์โค้ดในการบันทึกผล การใช้รถ X-RAY
ระบบดิจิตัลและห้องตรวจการได้ยินเคลื่อนที่
รวมทั้งการจัดแพทย์อาชีวอนามัยสำหรับการตรวจสุขภาพของโรงงานอุตสาหกรรมต่าง ๆ

  4.1.4 การบริการ Home Health Care

สำหรับผู้ป่วยที่พักรักษาตัวที่บ้าน แต่ต้องการความช่วยเหลือทางการแพทย์ อาทิ
การเปลี่ยนสายอาหาร สายปัสสาวะ การเจาะเลือด รวมทั้งคำแนะนำในการดูแลสุขภาพ

  4.1.5 การบริการรถพยาบาล

เปิดให้บริการรับ – ส่งผู้ป่วยตลอด 24 ชั่วโมง
ด้วยเครื่องมือและอุปกรณ์ทางการแพทย์สำหรับการกู้ชีพที่ครบครัน

4.1.6 ศูนย์สุขภาพวิภาวดี

ให้บริการ fitness center ด้วยครูฝึกที่มีความรู้ และประสบการณ์ เครื่องมือออกกำลังที่ทันสมัย
บริการสระว่ายน้ำและซาวน่าอบไอน้ำ

4.1.7 ศูนย์พัฒนาศักยภาพนักกีฬากอล์ฟ

ให้บริการวิเคราะห์วงสวิงและพัฒนาการเล่นกอล์ฟที่มุ่งความเป็นเลิศ
โดยนำเอาหลักการทางวิทยาศาสตร์การกีฬา และทางการแพทย์สาขาเวชศาสตร์การกีฬา
และอุปกรณ์เครื่องวิเคราะห์ที่ทันสมัย สร้างโปรแกรมพัฒนาศักยภาพของนักกีฬากอล์ฟ
รวมถึงนักกีฬาด้านต่างๆ เฉพาะบุคคลให้มีความแข็งแกร่งปราศจากการบาดเจ็บ

4.1.8 ศูนย์หัตถเวช

ให้บริการนวดแผนไทยและนวดอโรมา โดยบุคลากรที่ได้รับการอบรมตามมาตรฐานวิชาชีพ
เป็นบริการทางเลือกให้กับผู้มาใช้บริการ

  4.1.9 คลินิกล้างลำไส้ (แพทย์ทางเลือก)

ให้บริการทำความสะอาดและกำจัดของเสียจากลำไส้ด้วยวิธีธรรมชาติบำบัด
ภายใต้การดูแลของแพทย์แผนปัจจุบัน

4.1.10 คลินิกฝังเข็ม (การแพทย์ผสมผสาน)

ให้บริการฝังเข็มโดยแพทย์แผนปัจจุบัน
ซึ่งได้นำหลักการแพทย์สมัยใหม่เข้ามาผสมผสานกับศาสตร์การแพทย์แผนจีน

4.2 ภาวะอุตสาหกรรมและการแข่งขัน

ระบบบริการสุขภาพของไทย มีการขยายตัวของการให้บริการสุขภาพในระดับต่างๆ
ทั้งในส่วนของบริการสุขภาพระดับต้น หรือระดับปฐมภูมิ (Primary care)
ที่ให้บริการสุขภาพแก่ประชาชนในด้านการรักษาพยาบาลเบื้องต้น การส่งเสริมสุขภาพทั่วไป
และการป้องกันโรค โดยเป็นสถานบริการสุขภาพที่อยู่ใกล้ประชาชนมากที่สุด
และมีการกระจายที่ครอบคลุมทั่วถึงที่สุด ได้แก่ สถานีอนามัย ที่กระจายอยู่ทุกตำบล
และโรงพยาบาลชุมชน ที่กระจายอยู่ทุกอำเภอ สถานบริการสุขภาพระดับทุติยภูมิ ( Secondary
care) ได้แก่ โรงพยาบาลชุมชน ไปจนถึงสถานบริการระดับสูง หรือระดับตติยภูมิ (Tertiary
care) ที่เป็นโรงพยาบาลที่ให้บริการรักษาพยาบาลในโรคที่มีความสลับซับซ้อน
ต้องการความเชี่ยวชาญเป็นพิเศษและต้องใช้เครื่องมือทางการแพทย์ที่มีราคาแพง ได้แก่
โรงพยาบาลศูนย์ โรงพยาบาลมหาวิทยาลัย โรงพยาบาลเอกชน ทั้งนี้
ในส่วนของสถานบริการประเภทโรงพยาบาล ซึ่งเป็นสถานบริการสุขภาพในระดับ ทุติยภูมิ (
Secondary Care) ขึ้นไป สามารถจำแนกตามประเภทสถานพยาบาลได้ 3 ประเภท ได้แก่ 1)
โรงพยาบาลชุมชน 2) โรงพยาบาลศูนย์/ทั่วไป และ 3) โรงพยาบาลเอกชน

ปัจจัยที่มีผลต่อสภาวะอุตสาหกรรมการบริการสุขภาพในประเทศไทย มีหลายปัจจัยด้วยกัน อาทิ
นโยบายของภาครัฐ กฎหมายประกันสังคม สภาวะทางเศรษฐกิจของประเทศ ทรัพยากรสุขภาพ
ซึ่งได้แก่ จำนวนแพทย์ สถานบริการและเครื่องมือ เวชภัณฑ์
จำนวนประชากรและลักษณะของโครงสร้างประชากร
พฤติกรรมการใช้บริการสุขภาพของคนในประเทศ เป็นต้น

  4.2.1 โครงสร้างการบริการสุขภาพ

นโยบายของภาครัฐซึ่งจะต้องจัดการและส่งเสริมบริการด้านสาธารณสุขที่ได้มาตรฐานแก่ประชาชนและสร้างระบบหลักประกันสุขภาพเพื่อให้ประชาชนคนไทยมีสุขภาพที่ดี
เป็นผลทำให้โครงสร้างการบริการสุขภาพของประเทศ
สามารถจำแนกตามประเภทสิทธิความคุ้มครองที่ครอบคลุมในด้านการบริการสุขภาพของประชากรในประเทศได้
ดังนี้

จำนวนประชากรของประเทศจำแนกตามสิทธิความคุ้มครอง

หน่วย : ล้านคน

  ---------------------- -------- -------- -------- -------- -------- --------
                         ปี 2554   ร้อยละ    ปี 2553   ร้อยละ    ปี 2552   ร้อยละ

  ประกันสุขภาพถ้วนหน้า       48.12    75.27    47.73    75.20    47.56    75.86

  ประกันสังคม              10.17    15.91    9.90     15.60    9.62     15.34

  ข้าราชการ/รัฐวิสาหกิจ      4.97     7.77     4.92     7.75     4.96     7.90

  สิทธิอื่นๆ                 0.64     1.00     0.52     0.82     0.23     0.37

  ผู้ที่ไม่ลงทะเบียนใช้สิทธิ      0.03     0.05     0.41     0.65     0.33     0.53

  รวมประชากรทั้งประเทศ**   63.93    100.00   63.47    100.00   62.70    100.00
  ---------------------- -------- -------- -------- -------- -------- --------

** ไม่รวมคนต่างด้าว คนไทยที่อาศัยในต่างประเทศ บุคคลพิสูจน์สถานะ
บุคคลที่มีปัญหาสถานะและสิทธิ

ที่มา: สำนักงานหลักประกันสุขภาพแห่งชาติ

(ก) โครงการหลักประกันสุขภาพถ้วนหน้า

โครงการหลักประกันสุขภาพถ้วนหน้า ซึ่งได้เริ่มขึ้นในปี 2545
มีจุดมุ่งหมายในการสร้างหลักประกันสุขภาพที่ได้มาตรฐานและมีประสิทธิภาพให้ครอบคลุมประชากรไทยทุกคนอย่างเท่าเทียมกัน
โดยเฉพาะกลุ่มประชากรซึ่งไม่เคยได้รับความคุ้มครองภายใต้โครงการประกันสุขภาพใด ๆ
มาก่อนโครงการนี้เริ่มขึ้นโครงการหลักประกันสุขภาพถ้วนหน้า
มีผลให้ประชากรไทยทุกคนได้รับความคุ้มครองในเรื่องค่ารักษาพยาบาลสำหรับผู้ป่วยในและผู้ป่วยนอก
ณ สถานพยาบาลที่ได้รับการขึ้นทะเบียนไว้แล้ว โดยครอบคลุมถึงบริการทันตกรรม
บริการส่งเสริมสุขภาพและป้องกันโรค บริการจ่ายยา
ส่งผลให้จำนวนประชากรภายใต้โครงการหลักประกันสุขภาพถ้วนหน้า มีจำนวน 48.12 ล้านคน
หรือคิดเป็นร้อยละ 75.27 ของจำนวนประชากรทั้งหมดในปี 2554 ที่มีสิทธิในหลักประกันสุขภาพ

(ข) โครงการประกันสังคม

สิทธิประกันสังคมนับเป็นสวัสดิการที่ภาครัฐให้ความช่วยเหลือและให้การสนับสนุนกับผู้ที่ประกันตนในระบบประกันสังคม
ซึ่งครอบคลุมทั้งการชดเชยกรณีการเจ็บป่วย พิการ เสียชีวิต และเกษียณ โดยให้นายจ้าง ลูกจ้าง
และรัฐบาลสมทบเบี้ยประกันฝ่ายละเท่า ๆ กันให้แก่กองทุนประกันสังคม
โดยสำนักงานประกันสังคมจะเป็นผู้ชำระเงินค่าบริการทางการแพทย์และการรักษาพยาบาลของผู้ประกันตนให้กับโรงพยาบาลที่เข้าร่วมโครงการ
โครงการนี้ครอบคลุมประชากร 10.17 ล้านคนหรือคิดเป็นร้อยละ 15.91 ของประชากรไทยในปี
2554 ที่มีสิทธิในหลักประกันสุขภาพ
กองทุนประกันสังคมจะชำระค่าบริการทางแพทย์ให้แก่โรงพยาบาลที่เข้าร่วมโครงการประกันสังคม
โดยค่าบริการหลักจะอยู่ในรูปแบบของเงินอุดหนุนเหมาจ่ายต่อผู้ประกันตนที่ขึ้นทะเบียนกับโรงพยาบาลที่ร่วมโครงการ
และในรูปของเงินอุดหนุนเพิ่มเติม เช่น เงินอุดหนุนตามการใช้บริการจริง
เงินอุดหนุนสมทบในโรคเสี่ยงหรือโรคเรื้อรัง และ
เงินอุดหนุนสำหรับโรคที่มีค่าใช้จ่ายด้านการรักษาพยาบาลและค่าเวชภัณฑ์ในสัดส่วนที่สูง
โดยการกำหนดเงินอุดหนุนต่าง ๆ จะขึ้นอยู่กับนโยบายของภาครัฐ
ทั้งนี้จำนวนของผู้ประกันตนสูงสุดที่ทางโรงพยาบาลสามารถจะรับได้
จะขึ้นอยู่กับขนาดของโรงพยาบาล และหลักเกณฑ์อื่น ๆ
ที่เกี่ยวข้องที่ผ่านมารัฐบาลมีนโยบายสนับสนุนการขยายความครอบคลุมของโครงการประกันสังคมไปสู่กลุ่มประชากรเพิ่มขึ้น
เช่น สถานประกอบการที่มีจำนวนพนักงานที่ต่ำกว่าเกณฑ์เดิม
และผู้ประกอบอาชีพอิสระที่สมัครใจเข้าร่วมโครงการประกันสังคม เป็นต้น ซึ่งคาดว่า
จะทำให้ในอนาคตโครงการประกันสังคมจะขยายความครอบคลุมมากยิ่งขึ้น

(ค) โครงการสวัสดิการการรักษาพยาบาลของข้าราชการและพนักงานรัฐวิสาหกิจ

ข้าราชการ ลูกจ้างประจำ และพนักงานรัฐวิสาหกิจ ที่ทำ
งานกับภาคราชการจะได้รับสวัสดิการการรักษาพยาบาล ซึ่งคุ้มครองรวมไปถึงบิดา มารดา คู่สมรส
และบุตร โดยใช้จ่ายเงินจากงบประมาณของรัฐบาลและหน่วยงานรัฐวิสาหกิจนั้น ๆ
ผู้มีสิทธิสามารถเลือกรับบริการจากสถานพยาบาลของรัฐที่ใดก็ได้
ตลอดจนโรงพยาบาลเอกชนในกรณีอุบัติเหตุฉุกเฉิน ระบบนี้ครอบคลุมประชากรประมาณ 4.97
ล้านคน หรือคิดเป็นร้อยละ 7.77 ของประชากรไทยในปี 2554 ที่มีสิทธิในหลักประกันสุขภาพ ทั้งนี้
เริ่มตั้งแต่วันที่ 1 พฤศจิกายน 2553 รัฐบาลมีนโยบายให้ข้าราชการลูกจ้างประจำ
และพนักงานรัฐวิสาหกิจสามารถเข้ารับการรักษาในโรงพยาบาลเอกชน
โดยจะเริ่มต้นการรักษาเฉพาะบริการผู้ป่วยใน และจะขยายไปยังการบริการผู้ป่วยนอกในอนาคต
ซึ่งคาดว่า โครงการนี้จะเริ่มมีผลใช้บังคับในไตรมาสที่ 1 ของปี 2554

(ง) สิทธิอื่นๆ

สิทธิความคุ้มครองของบุคคลเฉพาะกลุ่ม อาทิ ทหารผ่านศึก และ ครอบครัว ผู้พิการ
โดยผู้มีสิทธิสามารถใช้สิทธิในการรับการเข้ารักษาพยาบาลได้โดยรัฐบาลจะเป็นผู้รับภาระค่าใช้จ่าย
ระบบนี้ครอบคลุมประชากรประมาณ 0.64 ล้านคน หรือคิดเป็นร้อยละ 1.00 ของประชากรไทยในปี
2554 ที่มีสิทธิในหลักประกันสุขภาพ

(จ) ประชากรที่ไม่อยู่ภายใต้ความคุ้มครองของภาครัฐ

ในปี 2554 มีจำนวนประชากรประมาณร้อยละ 0.05 ของจำนวนประชากรทั้งหมด
ที่มีสิทธิในหลักประกันสุขภาพ หรือ ประมาณ 0.03 ล้านคน
ที่ยังไม่ได้ลงทะเบียนขอเข้าโครงการหลักประกันสุขภาพถ้วนหน้า โครงการประกันสังคม
โครงการสวัสดิการข้าราชการ และ รัฐวิสาหกิจ อย่างไรก็ตาม
ประชากรดังกล่าวอาจใช้บริการสุขภาพโดยจ่ายด้วยเงินสด หรือ
ได้รับความคุ้มครองจากการประกันสุขภาพของภาคเอกชน
(ไม่ว่าจะเป็นประกันสุขภาพที่มีนายจ้างหรือตนเองเป็นผู้จ่ายเบี้ยประกัน)ประกันสุขภาพเหล่านี้มักอยู่ในรูปของกรมธรรม์ประกันสุขภาพ
หรือสิทธิการรักษาพยาบาลที่พ่วงไปกับกรมธรรม์ประกันชีวิต
สิทธิประโยชน์ที่ได้รับนั้นจะแตกต่างกันออกไป
ความคุ้มครองส่วนมากจะรวมถึงบริการรักษาพยาบาลผู้ป่วยในและผู้ป่วยนอก บริการทันตกรรม
บริการส่งเสริมสุขภาพและป้องกันโรค บริการจ่ายยา และบริการจ่ายเงินชดเชยการสูญเสียรายได้
โดยปกติจะไม่มีการบังคับให้ผู้ป่วยขึ้นทะเบียนกับสถานรักษาพยาบาลก่อนใช้บริการ ทั้งนี้
ผู้ป่วยยังสามารถเลือกผู้ให้บริการได้ไม่ว่าจะเป็นผู้ให้บริการภาครัฐหรือเอกชน อย่างไรก็ตาม
ผู้ป่วยเหล่านี้อาจมีภาระต้องร่วมชำระค่าบริการในกรณีที่ค่ารักษาพยาบาลมีจำนวนเกินเพดานการคุ้มครองที่กำหนดไว้สำหรับการบริการสุขภาพแต่ละประเภท

4.2.2 อุปสงค์ และ พฤติกรรมการใช้บริการสุขภาพ

อุปสงค์ในการใช้บริการสุขภาพของประเทศมีแนวโน้มเพิ่มขึ้นอย่างต่อเนื่อง
ซึ่งเป็นผลมาจากจำโครงสร้างของประชากรไทยที่มีอายุมากขึ้น จำนวนประชากรที่สูงขึ้น และ
พฤติกรรมในการใช้บริการสุขภาพของประชาชน นอกจากนี้
นโยบายของภาครัฐซึ่งต้องการให้ประชาชนมีสุขภาวะที่ดีและสามารถเข้าถึงการบริการสุขภาพได้สะดวก
เช่น โครงการหลักประกันสุขภาพถ้วนหน้า (“เดิมชื่อ โครงการ 30 บาทรักษาทุกโรค”)
ทำให้มีจำนวนผู้ป่วยที่เข้ารับการบริการจากโรงพยาบาลเพิ่มสูงขึ้นเป็นอย่างมากโดยเฉพาะโรงพยาบาลของรัฐที่เข้าร่วมโครงการหลักประกันสุขภาพถ้วนหน้า
และ
โรงพยาบาลเอกชนที่จะต้องรองรับผู้ป่วยที่เกินมาจากโรงพยาบาลรัฐที่มีผู้ป่วยมาใช้บริการเต็มจำนวนแล้ว

4.2.2.1 ค่าใช้จ่ายด้านสุขภาพของประเทศ

ค่าใช้จ่ายด้านสุขภาพของประเทศเพิ่มขึ้นอย่างมากในช่วงเกือบทศวรรษที่ผ่านมา (ปี 2545 ถึง ปี
2554) คือจาก 214,475 ล้านบาท ในปี 2545 มาเป็น 370,480 ล้านบาทในปี 2554
ซึ่งมีอัตราการเพิ่มขึ้นร้อยละ 6.26 ต่อปี (CAGR, ปี 2545-2554)
เติบโตสูงกว่าอัตราการเจริญเติบโตของผลิตภัณฑ์มวลรวมประเทศ (GDP)
ในช่วงระยะเวลาเดียวกันที่เพิ่มขึ้นร้อยละ 3.98 ต่อปี (CAGR, ปี 2545-2554) โดย 3 ใน 4
ของค่าใช้จ่ายสุขภาพเป็นการรักษาพยาบาล มีเพียงร้อยละ 5 เท่านั้นที่ใช้เป็นการป้องกันโรค และ
ส่งเสริมสุขภาพ

อัตราการเจริญเติบโตของค่าใช้จ่ายด้านสุขภาพประเทศ เทียบกับ ผลิตภัณฑ์มวลรวมในประเทศ
(GDP) ในช่วงปี

2545 ถึงปี 2554

+------+---------------+---------------+---------------+---------------+
| ปี    | ผลิตภัณฑ์ม       |               | ค่าใช้จ่ายด้านส   |               |
|      | วลรวมในประเทศ |               | ุขภาพของประเทศ |               |
|      |               |               |               |               |
|      | (GDP)         |               | (ค่ายา และ     |               |
|      |               |               | ค่ารักษา)       |               |
+------+---------------+---------------+---------------+---------------+
|      | มูลค่า          | อัตร           | มูลค่า          | อัตร           |
|      |               | าการเจริญเติบโต |               | าการเจริญเติบโต |
|      | (ล้านบาท)      | (ร้อยละ)       | (ล้านบาท)      | (ร้อยละ)       |
+------+---------------+---------------+---------------+---------------+
| 2545 | 3,237,042     | NA            | 214,475       | NA            |
+------+---------------+---------------+---------------+---------------+
| 2546 | 3,468,166     | 7.1           | 232,475       | 8.39          |
+------+---------------+---------------+---------------+---------------+
| 2547 | 3,688,189     | 6.3           | 252,956       | 8.81          |
+------+---------------+---------------+---------------+---------------+
| 2548 | 3,858,019     | 4.6           | 279,295       | 10.41         |
+------+---------------+---------------+---------------+---------------+
| 2549 | 4,054,504     | 5.1           | 298,433       | 6.85          |
+------+---------------+---------------+---------------+---------------+
| 2550 | 4,259,026     | 5.0           | 310,088       | 3.91          |
+------+---------------+---------------+---------------+---------------+
| 2551 | 4,364,833     | 2.5           | 327,968       | 5.77          |
+------+---------------+---------------+---------------+---------------+
| 2552 | 4,263,139     | -2.3          | 346,416       | 5.62          |
+------+---------------+---------------+---------------+---------------+
| 2553 | 4,596,100     | 7.8           | 358,613       | 3.52          |
+------+---------------+---------------+---------------+---------------+
| 2554 | 4,598,441     | -0.1          | 370,480       | 3.31          |
+------+---------------+---------------+---------------+---------------+
| CAGR |               | 3.98          |               | 6.26          |
|      |               |               |               |               |
| (ปี   |               |               |               |               |
| 25   |               |               |               |               |
| 45 - |               |               |               |               |
| ปี    |               |               |               |               |
| 2    |               |               |               |               |
| 554) |               |               |               |               |
+------+---------------+---------------+---------------+---------------+

ที่มา : ธนาคารแห่งประเทศไทย / สำนักงานพัฒนาการเศรษฐกิจและสังคมแห่งชาติ

ทั้งนี้ ในปี 2554 สัดส่วนค่าใช้จ่ายด้านสุขภาพ (ค่ารักษาพยาบาล และ ค่ายา) คิดเป็นร้อยละ 6.5
ของค่าใช้จ่ายครัวเรือนทั้งหมดซึ่งลดลงจากปี 2552 ที่อยู่ร้อยละ 6.9
ของค่าใช้จ่ายครัวเรือนทั้งหมด

สัดส่วนค่าใช้จ่ายด้านสุขภาพ (ค่ารักษาพยาบาล และ ค่ายา) ต่อค่าใช้จ่ายครัวเรือนทั้งหมด (ปี
2545- ปี 2553)

+----------+-----------------------------+-----------------------------+
| ปี        | จำนวนค่าใช้จ่ายด้านสุขภาพ        | อัตราสัดส่วนค่าใช้จ่ายด้านสุขภาพ ต่อ |
|          |                             | ค่าใช้จ่ายครัวเรือนทั้งหมด (ร้อยละ) |
|          | (ล้านบาท)                    |                             |
+----------+-----------------------------+-----------------------------+
| 2545     | 214,475                     | 6.9                         |
+----------+-----------------------------+-----------------------------+
| 2546     | 232,475                     | 6.9                         |
+----------+-----------------------------+-----------------------------+
| 2547     | 252,956                     | 6.8                         |
+----------+-----------------------------+-----------------------------+
| 2548     | 279,295                     | 6.8                         |
+----------+-----------------------------+-----------------------------+
| 2549     | 298,433                     | 6.8                         |
+----------+-----------------------------+-----------------------------+
| 2550     | 310,088                     | 6.8                         |
+----------+-----------------------------+-----------------------------+
| 2551     | 327,968                     | 6.6                         |
+----------+-----------------------------+-----------------------------+
| 2552     | 346,416                     | 6.9                         |
+----------+-----------------------------+-----------------------------+
| 2553     | 358,613                     | 6.6                         |
+----------+-----------------------------+-----------------------------+
| 2554     | 370,480                     | 6.5                         |
+----------+-----------------------------+-----------------------------+

ที่มา : สำนักงานพัฒนาการเศรษฐกิจและสังคมแห่งชาติ

และในช่วงทศวรรษทีผ่านมา (ปี 2543- ปี 2552)
ค่าใช้จ่ายด้านการบริการสุขภาพของภาคเอกชนเฉลี่ยคิดเป็นร้อยละ 3.35
ของผลิตภัณฑ์มวลรวมในประเทศ (GDP)

มูลค่าการใช้จ่ายด้านการบริการสุขภาพของภาคเอกชนเทียบกับมูลค่าผลิตภัณฑ์มวลรวมในประเทศ
(GDP) ในช่วงปี 2543 ถึงปี 2552

+-----+--------------------+--------------------+--------------------+
| ปี   | (ก)                | (ข)                | (ข)/(ก)            |
|     |                    |                    |                    |
|     | ผลิตภัณฑ์มวลรวมประเทศ | มูลค                | ร้อยละ              |
|     |                    | ่าการใช้จ่ายด้านการบริก |                    |
|     | (ล้านบาท)           | ารสุขภาพของภาคเอกชน | ของ                |
|     |                    | (บาท)              | ผลิตภัณฑ์มวลรวมประเทศ |
+-----+--------------------+--------------------+--------------------+
| 2   | 3,008,041          | 95,799             | 3.18               |
| 000 |                    |                    |                    |
+-----+--------------------+--------------------+--------------------+
| 2   | 3,073,601          | 100,579            | 3.27               |
| 001 |                    |                    |                    |
+-----+--------------------+--------------------+--------------------+
| 2   | 3,237,042          | 103,705            | 3.20               |
| 002 |                    |                    |                    |
+-----+--------------------+--------------------+--------------------+
| 2   | 3,468,166          | 111,784            | 3.22               |
| 003 |                    |                    |                    |
+-----+--------------------+--------------------+--------------------+
| 2   | 3,688,189          | 120,577            | 3.27               |
| 004 |                    |                    |                    |
+-----+--------------------+--------------------+--------------------+
| 2   | 3,858,019          | 130,213            | 3.38               |
| 005 |                    |                    |                    |
+-----+--------------------+--------------------+--------------------+
| 2   | 4,054,504          | 138,970            | 3.43               |
| 006 |                    |                    |                    |
+-----+--------------------+--------------------+--------------------+
| 2   | 4,259,026          | 143,280            | 3.36               |
| 007 |                    |                    |                    |
+-----+--------------------+--------------------+--------------------+
| 2   | 4,364,833          | 150,192            | 3.44               |
| 008 |                    |                    |                    |
+-----+--------------------+--------------------+--------------------+
| 2   | 4,263,139          | 158,499            | 3.72               |
| 009 |                    |                    |                    |
+-----+--------------------+--------------------+--------------------+

ที่มา : ธนาคารแห่งประเทศไทย และ
สำนักงานคณะกรรมการพัฒนาการเศรษฐกิจและสังคมแห่งชาติ

ตัวเลขสัดส่วนมูลค่าการใช้จ่ายด้านบริการสุขภาพของภาคเอกชนต่อผลิตภัณฑ์มวลรวมประเทศมีการเติบโตขึ้นทุกปีโดย
มีอัตราการเติบโตเฉลี่ยต่อปีในรอบสิบปี (CAGR, ปี 2543 ถึง ปี 2552) เท่ากับร้อยละ 1.73
โดยในปี 2552 มูลค่าการใช้จ่ายด้านบริการสุขภาพของภาคเอกชนคิดเป็นสัดส่วนคิดเป็นร้อยละ
3.72 ของผลิตภัณฑ์มวลรวมประเทศซึ่งเป็นสัดส่วนที่สูงสุดในรอบสิบปี

4.2.2.2 อัตรารายได้ของประชากร

ปัจจัยที่มีผลต่อการขยายตัวของธุรกิจโรงพยาบาลเอกชนได้แก่ อัตรารายได้ของประชากร
เนื่องด้วยกำลังซื้อที่สูงขึ้นจะทำให้ผู้บริโภคมีความสามารถในการเข้าถึงระดับการบริการสุขภาพที่สูงขึ้น
ได้แก่
ความสามารถที่จะทำประกันสุขภาพภาคเอกชนได้มากขึ้นซึ่งเป็นลูกค้ากลุ่มสำคัญของโรงพยาบาลเอกชน

อัตรารายได้ต่อหัวของประชากรไทย

  ------------------------ ----------- ----------- ----------- ----------
                           ปี 2551      ปี 2552      ปี 2553      ปี 2554

  รายได้ต่อหัว (บาท ต่อ คน     136,585     135,144     150,177     155,926
  ต่อปี)                                                         
  ------------------------ ----------- ----------- ----------- ----------

ที่มา : สำนักงานคณะกรรมการพัฒนาการเศรษฐกิจ และ สังคมแห่งชาติ

4.2.2.3 การเปลี่ยนแปลงของประชากรศาสตร์

สำนักงานคณะกรรมการพัฒนาการเศรษฐกิจและสังคมแห่งชาติ
ได้ประมาณการอัตราส่วนร้อยละของประชากรที่มีอายุสูงกว่า 60 ปี จะเพิ่มจากร้อยละ 9.4 ในปี
2543 เป็นร้อยละ 17.5 ในปี 2563
โดยการเปลี่ยนแปลงของประชากรศาสตร์ของประเทศดังกล่าวจะส่งผลให้ค่าใช้จ่ายรักษาพยาบาลมีแนวโน้มสูงขึ้นจากประชากรส่วนใหญ่ที่มีอายุมากขึ้น

ประชากรไทยแยกตามสัดส่วนอายุ

+---------------+----------+----------+----------+----------+----------+
| อายุ           | ปี 2543   | ปี 2548   | ปี 2553   | ปี 2556   | ปี 2563   |
|               |          |          |          |          |          |
|               |          |          |          | (        | (        |
|               |          |          |          | คาดการณ์) | คาดการณ์) |
+---------------+----------+----------+----------+----------+----------+
| 0-14 ปี        | 24.7     | 22.8     | 20.5     | 18.7     | 16.6     |
+---------------+----------+----------+----------+----------+----------+
| 15-29 ปี       | 26.3     | 24.5     | 23.4     | 22.1     | 21.0     |
+---------------+----------+----------+----------+----------+----------+
| 30-44 ปี       | 25.2     | 25.2     | 24.4     | 23.3     | 22.4     |
+---------------+----------+----------+----------+----------+----------+
| 45- 59 ปี      | 14.4     | 17.1     | 19.8     | 21.7     | 22.4     |
+---------------+----------+----------+----------+----------+----------+
| มากกว่า 60 ปี   | 9.4      | 10.4     | 11.9     | 14.2     | 17.5     |
+---------------+----------+----------+----------+----------+----------+

ที่มา : สำนักงานสถิติแห่งชาติ

4.2.2.4 พฤติกรรมการใช้บริการสุขภาพ

ผู้ใช้บริการสุขภาพมีพฤติกรรมในการใช้บริการสุขภาพมากว่าปีละหนึ่งครั้ง
ดังจะเห็นได้จากอัตราการใช้บริการทางการแพทย์ของผู้ประกันตน

ลักษณะพฤติกรรมการเลือกใช้บริการสุขภาพของประชากรไทย

  ---------------- --------- --------- --------- --------- --------- ---------
                   2534      2539      2544      2546      2547      2549

  โรงพยาบาลเอกชน   12.4      18.7      15.0      19.4      22.7      26.3

  โรงพยาบาลรัฐ      12.9      12.9      34.8      33.1      30.2      29.9

  ศูนย์สุขภาพ         14.8      20.8      17.4      17.2      16.5      11.3

  อื่นๆ              59.9      47.6      32.8      30.3      30.6      32.5
  ---------------- --------- --------- --------- --------- --------- ---------

ที่มา: สำนักงานคณะกรรมการพัฒนาการเศรษฐกิจและสังคมแห่งชาติ

สัดส่วนของจำนวนประชากรที่ใช้บริการโรงพยาบาลเอกชนในช่วงระหว่างปี 2534 ถึงปี 2549
มีแนวโน้มเพิ่มสูงขึ้นโดยเพิ่มขึ้นในอัตราเฉลี่ยร้อยละ 9.85 ต่อปี นอกจากนี้ผู้เอาประกันตน
(ประกันสังคม)
มีพฤติกรรมในการใช้บริการทางการแพทย์จากโรงพยาบาลเอกชนในส่วนของผู้ป่วยนอกเฉลี่ยมากกว่าหนึ่งครั้งต่อปี

อัตราการใช้บริการทางการแพทย์ภาคเอกชนของผู้ประกันตน (ประกันสังคม)

หน่วย : ครั้ง/คน/ปี

  --------- ------- ------- ------- ------- ------- ------- ------- ------- -------
            2546    2547    2548    2549    2550    2551    2552    2553    2554

  ผู้ป่วยนอก   2.63    2.63    2.51    2.61    2.67    2.67    2.75    2.77    2.66

  ผู้ป่วยใน    0.049   0.048   0.050   0.053   0.052   0.054   0.052   0.057   0.054
  --------- ------- ------- ------- ------- ------- ------- ------- ------- -------

ที่มา : สำนักงานประกันสังคม

จำนวนการใช้บริการของผู้ประกันตน

หน่วย : ราย

  -------------------------- ------------ ------------ ------------ ------------
  กรณี                        2552         2553         2554         2555

  เจ็บป่วย                     28,984,350   29,802,623   29,877,932   33,172,345

  ทุพพลภาพ                    795          917          881          1,135

  ตาย                        18,343       19,357       20,197       21,163

  คลอดบุตร                    291,966      282,277      291,376      300,075

  ชราภาพ                     98,035       114,268      153,217      139,544

  สงเคราะห์บุตร                1,254,102    1,255,645    1,256,114    1,297,860

  ว่างงาน                     139,165      89,965       98,142       88,063
  -------------------------- ------------ ------------ ------------ ------------

ที่มา : สำนักงานประกันสังคม

4.2.3 สภาวะการตลาดและการแข่งขัน

การแข่งขันของโรงพยาบาลเอกชน
มีการจัดตำแหน่งทางการตลาดของกลุ่มลูกค้าเป้าหมายที่แตกต่างกัน ทั้งในเรื่องของราคาค่าบริการ
การลงทุนในความหลากหลายของอุปกรณ์การแพทย์และศูนย์เฉพาะทาง ระดับการให้บริการด้านอื่น ๆ
ที่ไม่ใช่การบริการทางการแพทย์ที่สะดวกสบาย และปัจจัยอื่น ๆ
ที่สามารถแบ่งแยกความแตกต่างของกลุ่มลูกค้าเป้าหมายที่ชัดเจน
ซึ่งทำให้เกิดความแตกต่างระหว่างโรงพยาบาลที่มีเป้าหมายลูกค้าแต่ละระดับ อย่างไรก็ตาม
การเปลี่ยนแปลงของปัจจัยภายนอกที่สำคัญ อาทิ นโยบายภาครัฐ ทำให้โรงพยาบาลต่าง ๆ
มีการพยายามพัฒนาคุณภาพและ มาตรฐานการให้บริการ เพื่อที่จะขยายฐานลูกค้าให้กว้างขึ้น
ในส่วนของการแข่งขันด้านราคาของธุรกิจโรงพยาบาลเอกชนนั้น จะไม่รุนแรงมาก เนื่องจาก
ยังมีความขาดแคลนในบุคลากรทางการแพทย์ และ สถานบริการ โดย ในปี
2552จำนวนประชากรต่อแพย์ 1 คน ของประเทศยู่ที่ 3,234 คน
ถือว่าอยู่ในระดับที่ต่ำแม้ว่าจะดีขึ้นกว่าในอดีตที่ผ่านมา และ จำนวนเตียง 1 เตียง
ของโรงพยาบาลทั้งหมด ต่อประชากรของประเทศอยู่ที่ประมาณ 550 คน
การแข่งขันของโรงพยาบาลเอกชนนั้นพิจารณาจากประเด็นใหญ่ๆ 2 อย่าง ได้แก่ (ก)
ตำแหน่งที่ตั้งของโรงพยาบาล และ (ข) กลุ่มลูกค้าเป้าหมายของโรงพยาบาล
ซึ่งเชื่อมโยงถึงราคาสินค้า และ บริการที่ผู้ป่วยต้องรับภาระ
โดยจะพิจารณาจากที่ตั้งของโรงพยาบาลที่ใกล้เคียงกัน กลุ่มลูกค้าเป้าหมายระดับใกล้เคียงกัน
และลักษณะของการรักษาพยาบาลที่คล้ายคลึงกัน

จำนวนแพทย์ และ อัตราส่วนประชากรต่อแพทย์

+-------+--------------+--------------+--------------+--------------+
| ปี     | แพทย์         | อัตราส่วนแพทย์  | ทันตแพทย์      | อัตราส่วน      |
|       |              | ต่อประชากร 1  |              |              |
|       |              | คน           |              | ทันตแพทย์      |
|       |              |              |              | ต่อประชากร 1  |
|       |              |              |              | คน           |
+-------+--------------+--------------+--------------+--------------+
| 2548  | 19,546       | 3,182        | 4,174        | 14,901       |
+-------+--------------+--------------+--------------+--------------+
| 2549  | 21,051       | 2,975        | 4,187        | 14,957       |
+-------+--------------+--------------+--------------+--------------+
| 2550  | 22,651       | 2,778        | 4,653        | 13,525       |
+-------+--------------+--------------+--------------+--------------+
| 2551  | 21,569       | 2,931        | 4,808        | 13,148       |
+-------+--------------+--------------+--------------+--------------+
| 2552  | 19,089       | 3,234        | 4,278        | 14,833       |
+-------+--------------+--------------+--------------+--------------+
| 2553  | 22,019       | 2,893        | 4,807        | 13,252       |
+-------+--------------+--------------+--------------+--------------+

ที่มา : กระทรวงสาธารณสุข

จำนวนโรงพยาบาลเอกชนและเตียงนอน

+--------+--------------+--------------+--------------+--------------+
| ปี      | จำ           | อัตรา         | จ            | อัตรา         |
|        | นวนโรงพยาบาล | การเปลี่ยนแปลง | ำนวนเตียงผู้ป่วย | การเปลี่ยนแปลง |
|        |              |              |              |              |
|        |              | (ร้อยละ)      |              | (ร้อยละ)      |
+--------+--------------+--------------+--------------+--------------+
| 2551   | 330          | NA.          | 36,004       | NA.          |
+--------+--------------+--------------+--------------+--------------+
| 2552   | 322          | -2.42        | 33,405       | -7.22        |
+--------+--------------+--------------+--------------+--------------+
| 2553   | 316          | -1.90        | 32,872       | -1.60        |
+--------+--------------+--------------+--------------+--------------+
| 2554   | 321          | 1.58         | 32,828       | -0.13        |
+--------+--------------+--------------+--------------+--------------+

ณ วันที่ 20 กันยายน 2554

ที่มา: กองการประกอบโรคศิลปะ กรมสนับสนุนบริการสุขภาพ กระทรวงสาธารณะสุข

  4.2.4 การจัดหาผลิตภัณฑ์หรือบริการ

  4.2.4.1 ปริมาณการให้บริการ

  ณ 31 ธันวาคม

  ----------------------------------------- --------- --------- ---------
  กำลังการให้บริการเต็มที่                        2555      2554      2553

  ผู้ป่วยใน 210 เตียง (ปี 2554-3 จำนวน 200 เตียง) 76,650    73,000    73,000

  ผู้ป่วยนอก (1,600 คน/วัน)                     584,000   584,000   584,000
  ----------------------------------------- --------- --------- ---------

  ณ 31 ธันวาคม

  ----------------------------------------- --------- --------- ---------
  จำนวนการใช้บริการ                           2555      2554      2553

  ผู้ป่วยใน (เตียง)                             51,520    48,060    49,644

  ผู้ป่วยนอก (คน)                              498,784   442,337   463,547
  ----------------------------------------- --------- --------- ---------

  ณ 31 ธันวาคม

  ----------------------------------------- --------- --------- ---------
  อัตราการใช้กำลังการให้บริการผู้ป่วย               2555      2554      2553

  ผู้ป่วยใน (%)                                67.22     65.84     68.00

  ผู้ป่วยนอก (%)                               85.41     75.74     79.37
  ----------------------------------------- --------- --------- ---------

  ณ 31 ธันวาคม

  ----------------------------------------- --------- --------- ---------
  อัตราการเพิ่ม (ลด) ของปริมาณการให้บริการ        2555      2554      2553

  ผู้ป่วยใน (%)                                7.20      (3.19)    12.94

  ผู้ป่วยนอก (%)                               12.76     (4.57)    7.26
  ----------------------------------------- --------- --------- ---------

  4.2.4.2 บุคลากรทางการแพทย์

บุคลากรการแพทย์
โรงพยาบาลได้มีการกำหนดนโยบายในการรับแพทย์ไว้อย่างชัดเจนในธรรมนูญองค์กรแพทย์
โดยคำนึงถึง คุณวุฒิ และคุณสมบัติที่เหมาะสม
และต้องผ่านการคัดเลือกจากคณะกรรมการองค์กรแพทย์

บุคลากรพยาบาล จากภาวะความขาดแคลนบุคลากรด้านพยาบาล
ทำให้โรงพยาบาลได้กำหนดกลยุทธ์ในการจัดหาเจ้าหน้าที่พยาบาลด้วยการปรับค่าตอบแทน สวัสดิการ
การสร้างความร่วมมือที่ดีระหว่างโรงพยาบาลและสถานศึกษาที่ผลิตบุคลากร
รวมทั้งการออกไปรับสมัครบุคลากร ณ สถานศึกษาต่างๆ

บุคลากรด้านการแพทย์อื่น อาทิ เภสัชกร เทคนิคการแพทย์ กายภาพบำบัด นักรังสีวิทยา
มีการคัดเลือกจากผู้สมัครที่มีคุณสมบัติเหมาะสม

  4.2.4.3 การจัดหายาและเวชภัณฑ์

โรงพยาบาลมีนโยบายการสั่งซื้อยาและเวชภัณฑ์จากผู้จัดหน่ายในประเทศ
โดยกระจายการสั่งซื้อไปยังผู้จำหน่ายหลายราย มีการวางระบบการบริหารจัดการในการซื้อ
มีการประเมินความเหมาะสมในด้านราคาและคุณภาพสินค้า มีการสำรองสินค้าคงคลัง
เพื่อมิให้เกิดปัญหาการขาดแคลนยาและเวชภัณฑ์
รวมทั้งมีการนำระบบจัดซื้อยาเป็นกลุ่มสำหรับโรงพยาบาลในเครือมาใช้
และสามารถมีการสร้างความร่วมมือในการให้ยืมยาและเวชภัณฑ์ในกรณีเกิดภาวะฉุกเฉิน
ทำให้มีความมั่นในว่า โรงพยาบาลสามารถจัดหายาและเวชภัณฑ์เพื่อให้บริการผู้ป่วยได้ตลอดเวลา

  4.2.4.4 การจัดหาอุปกรณ์และเครื่องมือทางการแพทย์

โรงพยาบาลได้แต่งตั้งคณะกรรมการจัดการเครื่องมือแพทย์
ทำหน้าที่พิจารณาจัดหาเครื่องมือแพทย์ให้เพียงพอต่อการบริการผู้ป่วย
โดยคณะกรรมการจะพิจารณาถึงความจำเป็นและคุณภาพของเครื่องมือและอุปกรณ์นั้นๆ
ว่าจะต้องมีประสิทธิภาพและประสิทธิผลในการตรวจรักษา
การจัดซื้อจะเป็นการสั่งซื้อผ่านผู้แทนจำหน่ายในประเทศ
โดยมีการกำหนดราคาซื้อขายที่แน่นอนและมีข้อตกลงเกี่ยวกับการบริการหลังการขายอย่างชัดเจน

เครื่องมือแพทย์ที่สำคัญของโรงพยาบาลวิภาวดี
ที่ได้มีการสั่งซื้อเข้ามาเพื่อเพิ่มประสิทธิภาพในการรักษาผู้ป่วย ได้แก่
เครื่องเอกซเรย์คอมพิวเตอร์ความเร็วสูง 64 slice เครื่อง MRI และ CATH LAB เป็นต้น

  4.2.5 สิ่งแวดล้อมและความปลอดภัย

  4.2.5.1 มาตรฐานการบริหาร

โรงพยาบาลวิภาวดี ได้นำมาตรฐาน The Institute of Hospital Quality Improvement
and Association (HA – Thailand) และ Joint Commission International (JCI)
มาใช้เป็นแนวทางในการบริหารจัดการด้านความปลอดภัย ของเสียอันตราย การจัดการภาวะฉุกเฉิน
ความปลอดภัยด้านอัคคีภัย เครื่องมือทางการแพทย์ และระบบสาธารณูปโภค
เพื่อลดและควบคุมอันตรายและความเสี่ยง ป้องกันอุบัติเหตุและการบาดเจ็บ
และธำรงไว้ซึ่งสภาพที่ปลอดภัยสำหรับผู้ป่วย ญาติ พนักงาน และผู้มาเยือน

  4.2.5.2 การอนุรักษ์พลังงาน

โรงพยาบาลวิภาวดี มีนโยบายที่จะใช้พลังงานทุกประเภทอย่างมีประสิทธิภาพ
เพื่อที่จะเป็นโรงพยาบาลตัวอย่างการอนุรักษ์พลังงานแบบมีส่วนร่วม
โดยการดำเนินการดังกล่าวต้องไม่ส่งผลให้ความสามารถในการให้บริการของโรงพยาบาลลดลง
โดยยึดหลักการพัฒนาตัวแปรหลัก 3 ตัว คือ

(1) การพัฒนาด้านบุคลากร (People Ware)

โรงพยาบาลวิภาวดีมีแผนการฝึกอบรมด้านการอนุรักษ์พลังงานให้แก่พนักงานอย่างต่อเนื่อง
โดยตั้งเป้าหมายว่าพนักงานทุกระดับชั้นขององค์กรต้องผ่านการอบรมด้านการอนุรักษ์พลังงาน 100%
รวมทั้งมีการแต่งตั้งคณะกรรมการอนุรักษ์พลังงานแบบมีส่วนร่วมและ สส. พลังงาน ทุกหน่วยงาน

(2) การพัฒนาระบบการจัดการ (System Ware)

โรงพยาบาลได้พัฒนาระบบ Discharge Planning ให้มีประสิทธิภาพ
เพื่อลดภาระการทำงานของเครื่องจักรและอุปกรณ์ไฟฟ้าในห้องพัก
ผลที่ได้คือสามารถเพิ่มหรือยืดอายุการใช้งานเครื่องใช้ไฟฟ้า ลดการใช้พลังงานของโรงพยาบาล
ลดภาระการทำงานของเจ้าหน้าที่ช่างซ่อมบำรุง ลดค่า Inventing of Engineering Stock

(3) การพัฒนาเครื่องมือและอุปกรณ์ (Hard Ware)

โรงพยาบาลได้มีการปรับปรุงและพัฒนาเครื่องมือและอุปกรณ์ภายในโรงพยาบาล คือ
การพัฒนาอุปกรณ์ในแผนระยะสั้น แผนระยะกลาง และแผนระยะยาว อาทิ
การติดตั้งหลอดฟลูออเรสเซนต์ ชนิด T5,
อุปกรณ์ควบคุมอุณหภูมิอัตโนมัติจากส่วนกลางของระบบปรับอากาศ
และอุปกรณ์บำรุงรักษาระบบระบายความร้อน เครื่องทำน้ำเย็น เป็นต้น

ผลจากการดำเนินการดังกล่าวตั้งแต่ปี 2540
ถึงปัจจุบันโรงพยาบาลสามารถลดค่าใช้ด้านพลังงานรวมกว่า 63 ล้านบาท ลดปริมาณ CO₂ =
13,104 TON CO₂ และได้รับรางวัลชนะเลิศอาคารอนุรักษ์พลังงานดีเด่นปี พ.ศ. 2541 และ
พ.ศ. 2543 จากกระทรวงวิทยาศาสตร์เทคโนโลยีและสิ่งแวดล้อม
รวมทั้งเป็นโรงพยาบาลต้นแบบที่เป็นสถานที่ศึกษาดูงานด้านการอนุรักษ์พลังงานขององค์กรภาครัฐ
เอกชน และกลุ่มสมาชิกอาเซียน
ซึ่งได้นำรูปแบบของโรงพยาบาลไปดำเนินการและประสบความสำเร็จอย่างมากมาย อาทิ
โรงพยาบาลหาดใหญ่ โรงพยาบาลนครศรีอยุธยา โรงพยาบาลพญาไทศรีราชา
โรงพยาบาลเซ็นต์หลุยส์ สำนักงานเลขาธิการวุฒิสภา เป็นต้น

4.2.5.3 การจัดการขยะและของเสีย

โรงพยาบาลได้มีการกำหนดวิธีปฏิบัติในการกำจัดขยะและของเสียในโรงพยาบาล ดังนี้

(1) การเก็บรวบรวม
มีการแยกการเก็บรวบรวมขยะและของเสียในแต่ละประเภทในภาชนะรองรับที่มีการแยกสี
เพื่อบ่งชี้ประเภทขยะและของเสียอย่างชัดเจน โดยแบ่งขยะออกเป็น 4 ประเภท คือ ขยะทั่วไป
ขยะติดเชื้อ ขยะรีไซเคิล และขยะมีพิษอันตราย มีการจัดภาชนะรองรับขยะที่เหมาะสมและเพียงพอ

(2) การเคลื่อนย้ายและรวบรวม โรงพยาบาลวิภาวดีได้กำหนดให้ผู้ปฏิบัติงานที่ขนย้ายขยะ
ใส่เครื่องป้องกันร่างกาย มีวิธีปฏิบัติเมื่อเกิดการรั่วไหล เพื่อป้องกันการแพร่กระจายเชื้อ
อุปกรณ์ที่ใช้ในการขนมีการล้างทำความสะอาดอย่างสม่ำเสมอ
โรงขยะมีขนาดพอเพียงต่อการรับปริมาณขยะที่เกิดขึ้นในแต่ละวัน
มีการแยกห้องสำหรับขยะแต่ละประเภท มีระบบการล็อคประตู
และมีการจัดเจ้าหน้าที่ตรวจสอบความสะอาดเรียบร้อยทุกวัน

(3) การขนย้ายและกำจัด โรงพยาบาลได้มอบให้กรุงเทพมหานคร
เป็นผู้รับผิดชอบในการขนย้ายและกำจัดขยะทั่วไป และขยะพิษ
และจ้างบริษัทผู้รับบริการภายนอกที่ได้รับอนุญาตจากกรมโรงงานอุตสาหกรรมเป็นผู้ขนย้ายและกำจัดขยะติดเชื้อ

นอกจากนี้ ยังมีการติดตามตรวจสอบความถูกต้องของการเก็บขยะภายในโรงพยาบาล
โดยคณะกรรมการติดเชื้อ และมีการจัดอบรมเผยแพร่แนวทางปฏิบัติเกี่ยวกับการเก็บขยะ
และเคลื่อนย้ายขยะอย่างถูกวิธี และมีการจัดการรณรงค์ด้วยการจัด โครงการทิ้งให้ถูกผูกให้แน่น
เพื่อส่งเสริมให้บุคลากรของโรงพยาบาลแยกทิ้งขยะอย่างถูกต้อง ตามประเภทของขยะ

  4.2.5.4 ระบบการป้องกันและระงับอัคคีภัย

โรงพยาบาลวิภาวดี
มีนโยบายให้ความสำคัญและสนับสนุนกิจกรรมและการฝึกอบรมกับการป้องกันอัคคีภัยและเคลื่อนย้ายผู้ป่วย
โดยโรงพยาบาลแต่งตั้งคณะกรรมการป้องกันระงับอัคคีภัยและเคลื่อนย้ายผู้ป่วยเป็นผู้รับผิดชอบ
ซึ่งได้มีการจัดการเพิ่มเติมด้านโครงสร้างอาคารสถานที่จากคำแนะนำของผู้ตรวจเยี่ยม
ซึ่งมาสำรวจอาคารด้านความปลอดภัยจากกรมสวัสดิการและคุ้มครองแรงงาน สำนักงานเขตจตุจักร

มีการติดตั้งอุปกรณ์เพื่อความปลอดภัย อาทิ ป้ายหนีไฟ ระบบสัญญาณ fire alarm
การติดตั้งอุปกรณ์ดับเพลิงที่ครบถ้วน ครอบคลุมทุกพื้นที่ มีการสำรวจเพิ่มเติม
ค้นหาความเสี่ยงในพื้นที่ที่เสี่ยงกับการเกิดอัคคีภัย เดือนละ 1 ครั้ง
โดยคณะกรรมการป้องกันระงับอัคคีภัยฯ และสำรวจทุกสัปดาห์โดยเจ้าของพื้นที่

ในส่วนของการกำกับดูแลความปลอดภัยด้านอัคคีภัย คณะกรรมการป้องกันระงับอัคคีภัยฯ
จัดทำแผนอัคคีภัยและแผนที่มีไปปฏิบัติและฝึกซ้อม
ทำการจัดการฝึกอบรมเจ้าหน้าที่ในโรงพยาบาลให้เข้าถึงระบบของโรงพยาบาล
แผนอัคคีภัยของโรงพยาบาล และการใช้อุปกรณ์ดับเพลิงให้มีประสิทธิภาพ

มีการตรวจสอบถังดับเพลิง ความพร้อมใช้งานทุก 4 เดือน
จัดอบรมเจ้าหน้าที่ตามกฎหมายกำหนดให้ครบ 40%
และจัดให้มีการซ้อมตามแผนการซ้อมดับเพลิงและอพยพเคลื่อนย้ายผู้ป่วย โดยสมมุติสถานการณ์ปีละ 1
ครั้ง

จากการดำเนินการดังกล่าวส่งผลให้โรงพยาบาลวิภาวดีได้รับรางวัลอาคารที่มีความปลอดภัยได้รับมาตรฐานเกี่ยวกับการป้องกันและระงับอัคคีภัยในสถานประกอบกิจการ
ประเภทงานบริการ จากกองตรวจความปลอดภัย กรมสวัสดิการและคุ้มครองแรงงาน
กระทรวงแรงงาน

4.2.5.5 การตรวจสอบคุณภาพของน้ำ

โรงพยาบาลได้มีการตรวจสอบคุณภาพน้ำต่างๆ ภายในโรงพยาบาล อาทิ การตรวจคุณภาพน้ำประปา
โรงพยาบาลมีการเฝ้าระวังโดยการสุ่มตรวจเชื้อแบคทีเรียโดยห้องปฏิบัติการพยาธิวิทยาของโรงพยาบาลเดือนละครั้ง
และส่งตรวจกับกรมวิทยาศาสตร์การแพทย์ กระทรวงสาธารณสุขปีละ 1 ครั้ง
และได้รับการตรวจโดยกองเฝ้าระวังคุณภาพน้ำการประปานครหลวง ผลการตรวจได้รับการยืนยันว่า
ได้เกณฑ์น้ำดื่มตามคำแนะนำขององค์การอนามัยโลก สำหรับน้ำดื่มบรรจุขวด
โรงพยาบาลได้ให้การประปานครหลวงเป็นผู้ผลิต
โดยมีผลการตรวจคุณภาพน้ำส่งให้โรงพยาบาลทุกเดือน นอกจากนั้นยังมีการส่งตรวจหาเชื้อ
แอลจีโอเนล่า จากน้ำในระบบ Cooling Tower ปีละ 2 ครั้ง

4.2.5.6 การบำบัดน้ำเสีย

โรงพยาบาลวิภาวดีได้ก่อสร้างระบบบำบัดน้ำเสียที่มีประสิทธิภาพ
มีขนาดที่เหมาะสมกับปริมาณน้ำทิ้งของโรงพยาบาล มีการดูแลรักษาระบบโดยช่างที่ได้รับการฝึกอบรม
และมีการตรวจคุณภาพของน้ำที่ผ่านการบำบัดก่อนจะปล่อยสู่สาธารณะเดือนละ 1 ครั้ง
โดยบริษัทผู้ชำนาญการภายนอกซึ่งได้รับอนุญาตขึ้นทะเบียนห้องปฏิบัติการวิเคราะห์เอกชน
จากกรมโรงงานอุตสาหกรรม โดยผลการตรวจวัดที่ผ่านมาอยู่ในเกณฑ์ที่ปลอดภัย
ผ่านตามเกณฑ์มาตรฐานกำหนดทุกค่า
นอกจากนั้นยังได้มอบหมายให้เจ้าหน้าที่ช่างทำการดูแลการทำงานของระบบบำบัดน้ำเสียตลอด 24
ชั่วโมง มีการตรวจสอบคุณภาพน้ำทิ้ง รวมถึงการบันทึกการตรวจสอบการดูแลอุปกรณ์บ่อบำบัดทุกวัน

4.2.5.7 การส่งเสริมอาชีวินามัยที่ดีแก่พนักงาน

โรงพยาบาลวิภาวดีตระหนักถึงความสำคัญของบุคลากรโดยเฉพาะในด้านสุขภาพอนามัย
จึงได้จัดให้บุคลากรทุกคนได้รับการประเมินสุขภาพแรกเข้าทำงาน
โดยมีแพทย์เวชปฏิบัติเป็นผู้รับรองผลการตรวจสุขภาพ
และได้รับการตรวจร่างกายประจำปีที่เหมาะสมกับอายุและลักษณะงาน
นอกจากนั้นยังได้จัดกิจกรรมอบรมให้ความรู้ด้านการส่งเสริมสุขภาพให้พนักงาน
จัดอบรมให้ความรู้ด้านโภชนาการ จัดโครงการออกกำลังกายเพื่อสุขภาพ
โดยให้พนักงานใช้ศูนย์สุขภาพของโรงพยาบาล รวมทั้งจัดกิจกรรมแอโรบิคและโยคะ
จัดโครงการแข่งขันลดรอบเอว
จัดอุปกรณ์ป้องกันตามมาตรฐานให้พนักงานที่ต้องปฏิบัติงานสัมผัสกับความเสี่ยง
มีการให้วัคซีนไวรัสตับอักเสบบี และวัคซีน HBV Seasonal Influenca แก่บุคลากรกลุ่มเสี่ยง
และมีการให้ความรู้ในการใช้และทิ้งของมีคม การสัมผัสเลือดและสิ่งคัดหลั่ง

  4.2.5.8 การป้องกันอุบัติเหตุขณะปฏิบัติงาน

เพื่อป้องกันการเกิดอุบัติเหตุขณะปฏิบัติงาน
โรงพยาบาลได้มีการจัดการติดตามและเฝ้าดูสถานการณ์การเกิดอุบัติเหตุในโรงพยาบาล อาทิ
การถูกของมีคม เช่น เข็ม กรรไกร ตำแทง เลือดกระเด็นเข้าเยื่อบุ สารเคมีกระเด็นเข้าตา
การพลัดตกหกล้ม หรือบาดเจ็บจากการใช้รถ อุปกรณ์เครื่องมือ และมีการรวบรวมสถิติ
ทวนสอบสาเหตุของอุบัติการณ์ กำหนดวิธีปฏิบัติในการทำงาน จัดอบรมให้ความรู้แก่บุคลากร
รวมทั้งจัดโครงการกระตุ้นจิตสำนึกพนักงานให้เกิดความระมัดระวังในการปฏิบัติหน้าที่ ได้แก่
การจัดสัปดาห์ความปลอดภัยในการทำงานปีละครั้ง

4.2.5.9 การเตรียมจัดการกับโรคอุบัติใหม่

โรงพยาบาลได้แต่งตั้งคณะกรรมการติดเชื้อเพื่อกำหนดแนวทางและแผนการรองรับและจัดการกับโรคติดเชื้อรุนแรง
เช่น โรคซาร์ Influenza H1 N1 ไข้หวัดนก
ด้วยการเตรียมห้องปลอดเชื้อสำหรับรองรับผู้ป่วยดังกล่าว
การติดตั้งหลอดไฟฆ่าเชื้อโรคด้วยแสงยูวีในส่วนบริการผู้ป่วยนอก
รวมทั้งมีการกำหนดระเบียบปฏิบัติในการดูแลผู้ป่วยที่มีปัญหาโรคติดเชื้อ
การป้องกันการแพร่กระจายเชื้อแก่ผู้ป่วยอื่น ญาติ บุคลากร และชุมชนรอบโรงพยาบาล